ར༽ «ཆོ་གའི་ཟུར་འདེབས་ལ། ཐོག་མར་འཛབ་ཀྱིས་ཐུགས་དམ་བསྐུལ་བ་ནི༔» ཧཱུྃ༔ སྣང་སྲིད་སྣོད་བཅུད་ཡེ་ནས་ཁྲོ་བོའི་སྐུ༔ གྲགས་སྟོང་གསུང་གི་ང་རོ་འབྲུག་ལྟར་ལྡིར༔ དྲན་རྟོག་གཡོ་མེད་ཐུགས་ཀྱི་དཀྱིལ་འཁོར་ནས༔ དལ་འགྲོའི་རྒྱུན་ལྟར་ཡེངས་མེད་རྩེ་གཅིག་ཏུ༔ བསྒྲུབ་ལ་འབད་ཕྱིར་འཛབ་ཀྱིས་ཐུགས་དམ་བསྐུལ༔ མཆོག་ཐུན་འདོད་དོན་ལྷུན་གྱིས་མ་འགྲུབ་བར༔ སྲོག་གི་ཕྱིར་ཡང་མི་གཏོང་བསྒྲུབ་ལགས་ཀྱི༔ ཨོྃ་ཧྲིཥྚི་ཝི་ཀྲི་ཏ་ན་ན་ཧཱུྃ་ཕཊ྄ཿ ཧཱུྃ༔ འཇམ་དཔལ་གཤིན་རྗེའི་གཤེད་པོ་འཁོར་བཅས་ལ༔ ཁྱད་པར་མཆོད་པ་པཉྩ་ཨ་མྲྀ་ཏ༔ མ་ཧཱ་བྷ་ལིང་རཀྟ་བཅས་ཏེ་འབུལ༔ བཞེས་ནས་བླ་མེད་མཆོག་གི་དངོས་གྲུབ་སྩོལ༔ གཏུམ་ཆེན་རབ་འབར་གཤིན་རྗེའི་གཤེད་མཛད་ལྷ༔ ཉི་མ་འབུམ་ལས་ལྷག་པའི་གཟི་བརྗིད་ཅན༔ ཕྱག་མཚན་ཆས་ལྡན་བསྐལ་པའི་མེ་ཆེན་འབར༔ རབ་ཁྲོས་གཤིན་རྗེའི་གཤེད་ལ་ཕྱག་འཚལ་བསྟོད༔ འཇམ་དཔལ་གཤིན་རྗེའི་གཤེད་པོ་འཁོར་བཅས་ལ༔ བསྙེན་སྒྲུབ་ཕྲིན་ལས་གཞུང་བཞིན་བགྱིས་པ་ལ༔ བདག་ཅག་མ་རིག་ལོག་རྟོག་དབང་སོང་བའི༔ འགལ་འཁྲུལ་ནོངས་པ་ཅི་མཆིས་བཟོད་པར་གསོལ༔ བཟོད་པར་གསོལ་ལོ་མཆོག་ཐུན་དངོས་གྲུབ་སྩོལ༔ ཨོྃ་བཛྲ་ས་ཏྭ་ས་མ་ཡ༔ མ་ནུ་པ་ལ་ཡ༔ བཛྲ་«སོགས» ཧཱུྃ༔ སྣང་སྲིད་ཁྲོ་བོ་རོལ་པ་ཡི༔ སྒྲ་རྣམས་དྲག་སྔགས་འུར་ཆེར་སྒྲ༔ དྲན་རྟོག་དཔའ་ངར་འབར་བའི་དབྱིངས༔ རྡོ་རྗེ་གསུམ་གྱི་དཀྱིལ་འཁོར་དུ༔ ཕྱི་ནང་གསང་བའི་མཆོད་པ་འབུལ༔ བག་མེད་འགལ་འཁྲུལ་ཉམས་ཆག་བཤགས༔ རང་མདངས་རོལ་གར་ཙམ་དུ་བསྟོད༔ གཞི་བྲལ་གཅིག་པའི་དངོས་གྲུབ་སྩོལ༔ «འཇམ་དཔལ་གཤིན་རྗེའི་གཤེད་ཀྱི་མཆོད་བསྟོད་ནི། » ཧཱུྃ་བྷྱོ་ཡ༔ འཇམ་དཔལ་གཤིན་རྗེའི་གཤེད་པོ་འཁོར་བཅས་ལ༔ མཐུན་པའི་དམ་རྫས་གཉན་པོ་འབུལ་བ་ནི༔ ཕྱི་སྣོད་འཇིག་རྟེན་ཡངས་པའི་གཏོར་གཞོང་དུ༔ ནང་བཅུད་སེམས་ཅན་ཐམས་ཅད་གཏོར་མར་བཤམས༔ རྩི་བཅུད་འབྲུ་བཅུད་འབྲས་བུ་སྨན་གྱིས་བརྒྱན༔ དགྲ་བགེགས་བསྒྲལ་བའི་ཤ་ཁྲག་རྒྱ་མཚོ་འདི༔ ཁྲོ་རྒྱལ་དུག་རིས་འཁོར་དང་བཅས་ལ་འབུལ༔ བཞེས་ནས་མཐུ་དབང་དངོས་གྲུབ་བསྩལ་དུ་གསོལ༔ ཨོྃ་མཉྫུ་ཤྲཱི་ཡ་མཱནྟ་ཀ་ས་པ་རི་ཝཱ་ར་ཨརྒྷཾ་«སོགས་དང»་མ་ཧཱ་པཉྩ་རཀྟ་བྷ་ལིངྟ་ཁཱ་ཧི༔ «སོགས་དང་»མཱཾ་ས་རཀྟ་སོགས་ཁཱ་ཧི༔ ཧཱུྃ༔ ཆོས་སྐུ་ཞི་བའི་ངང་ལས་མ་གཡོས་ཀྱང་༔ ལོག་འདྲེན་གདུག་པ་འདུལ་ཕྱིར་ཁྲོས་པའི་སྐུ༔ རབ་འཇིགས་མཚོན་ཆ་སྣ་ཚོགས་ཕྱག་ན་བསྣམས༔ གནམ་ལྕགས་དབལ་ལྡན་གཟི་བརྗིད་མེ་ལྟར་འབར༔ ཁྲོ་རྒྱལ་དུག་རིའི་སྐུ་ལ་བདག་བསྟོད་དོ༔ «ཞེས་སོ། »